
ANA DI 


INVERSION Y 
OPORTUNIDAD 


PROME MINISTER EVELYN WEVER-CROES 


Asunto General, innovacion, Organisacion Gubernamental 
Infrastructura y Planificacion Teritorial 


Diaranson 23 di maart, Gobierno di Aruba a firma e agenda 
di ehecusion pa loke ta e Landspakket pa e di dos kwartaal 
di afia 2022. Cada kwartaal e ekiponan di Aruba y Hulanda 
ta negosha pa mira kico ta locual cu mester enfoca riba dje 
pa e siguiente kwartaal. Prome Minister Evelyn Wever-Croes 
a informa cu pa kwartaal di mei, juni y juli di 2022, a yega na 
palabracionnan pa e accionnan continua. E Landspakket ta 
contene 8 area. Den e kwartaal cu ta bin, lo no enfoca riba tur 
8 area. 


Riba e area aki, tin hopi accion cu mester tuma den e kwartaal 
aki. Aki tin di haber cu loke ta trata maneho di finansas y 
fortifica e maneho den Departamento di Finansas, Centraal 
Accounting Dienst y Algemene Rekenkamer pa asina nos tin 
un pilar financiero hopi importante den Gobierno. Actualmente 
ta trahando riba un 'roadmap' cu lo mester keda cla den e 
kwartaal nos dilanti. 


Un otro punto den e aspecto financiero cu ta haya atencion 


tambe ta e maneho di subsidio. Gobierno ta evaluando si e 
subsidio cu actualmente Gobierno ta duna na fundacionnan, 
ta efectivo y si tin otro fundacionnan cu mester haya subsidio 
of si mester traha mas hunto cu otro pa tin mas efectividad. E 
investigacion aki lo cuminsa y lo mester finalisa pa dia 30 di 
juni. 

DI SECTOR PUBLICO. 

Aki lo concentra riba dos parti. 1. E aspecto y gastonan di 
personal y 2. Digitalisacion di Gobierno. E gastonan di 
personal, mas tanto lo pone atencion riba e maneho di Recurso 
Humano, e maneho di personal mas fuerte, pa ta mas efectivo 
pa baha gasto alaves pa tin mas efectividad y productividad 
den Gobierno. Lo haci investigacion y comparacion riba 
salarionan pa loke ta trata beneficionan primario y tambe 
esnan secundario den Gobierno. Tambe lo tin investigacion 
den sector semi-publico, e entidadnan cu ta wordo subsidia pa 
Gobierno of companianan estatal pa tin bista con por tin mas 
efectividad y aki tambe lo traha un ‘roadmap’. 


Riba e parti di digitalisacion di Gobierno tambe lo haya atencion 
pa e proyecto di e-Government. Mas servicio logra digitalisa, 
mas eficiente Gobierno lo funciona y e satisfaccion lo ta tambe 
mas grandi. 


= 2 AREZ IPUFSTI: 


Riba e tereno aki tambe tin dos tarea grandi. 1. Reforma Fiscal. 
Departamento di Impuesto ta reuniendo cu stakeholders riba e 
cambionan cu lo keda proponi y lo finalisa cu investigacion di 
tur loke stakeholders trece dilanti pa asina Gobierno tuma un 
decision riba e proposicionnan ey. Departamento di Impuesto 
ta concentra tambe con pa modernisa e departamento pa traha 
mas optimalmente. 

Riba esaki, ta conforme riba ec con e Seen E ta. EEE y nada 
lo tuma luga e kwartaal benidero. 


Tin atencion riba e yona di labor y con pa crea mas cupo 
di trabou pa tin mas flexibilisacion. Mes momento tambe lo 
concentra riba trahadonan no documenta na Aruba pa frena e 
fenomeno aki cu ta conduci na abuso y pagonan Desigual na 
pia di trabou pa e trahadonan aki. 


E Sistema di bijstand tambe lo haya investigacion. Un Sistema 
cu no ta efectivo. E suma ta hopi abou. Tambe tin ciudadanonan 
cu ta haya bijstand mientras nan no mester bin na remarke pa 
haya bijstand y tambe lo contrario. 


Investigacion pa menora e clima di inversion pa baha 
e burocracia y redtape. Esaki tin atencion y un plan di 
implementacion lo mester ta cla caba den e kwartaal cu ta bin 
aki y pronto nos lo mira e frutonan. 


E DI 6 AREA, Cl 
Aki lo pone atencion ba traha mas hunto den paisnan di Reino 
pa tin mas energia y purba baha gasto. 


Ta bayendo bon y lo no tin accion den e kwartaal aki pero si 
den e siguiente kwartaal. Esaki kiermeen cu investigacion y 
estudionan ta tumando luga. 


DERE 


Cuerpo di Husticia, Polis. Aki lo pone extra atencion na fortifica 
nos frontera pa proteha nos fronteranan miho. Lo pone tambe 
atencion riba gaming, sector di kansspel na unda cu mester 
bin autoridad. 


“Riba e temanan menciona, e ekipo di Aruba y di 
Hulanda a yega na un acuerdo pa traha riba dje pa 
asina crea un Aruba mas fuerte y resiliente manera cu 
nos a palabra. Esaki combina cu e noticia cu Standard 
and Poors a mantene e investment rating di Aruba, 
ta duna nos speransa, fe y confiansa cu nos lo saca 
Aruba for di e abismo aki, no solamente pa bira manera 
prome sino pa bira mas fuerte y resiliente y cu hopi 
mas oportunidad pa tur ciudadano di nos pais”, Prome 
Minister Evelyn Wever-Croes a termina bisando. 


Relato Anual 2021 
di ministerio di 
Prome Minister 

ta muestra di 
transparencia 

y ta un afirmacion 

cu apesar di 
temponan dificil, 
nos por logra hopi. 


ial iene re 


Prome MINISTER >>> = 


Evelyn 


ever- Cres 


ISLA (°) ONLINE 4 

Prome Minister Evelyn Wever-Croes: 
Capitulo 2 di Relato Anual 2021 di Ministerio di Prome Minister 


INICIATIVANAN DI PARLAMENTO 
RIBA INTEGRIDAD 


Den Relato Anual 2021 cu recientemente Prome Minister 
Evelyn Wever-Croes a presenta y publica, e ta amplia riba e 
trabounan cu a wordo haci riba Integridad entre otro Bureau 
Integriteit, Corporate Governance, Integriteitskamer y tambe e 
iniciativanan riba e tereno di Integridad di Parlamento na 2021. 


OMBUDSMAN Y KINDEROMBUDSMAN: 

Afia 2021 tabata uno hopi importante pa Integridad na 
Parlamento. Pa cuminsa, Parlamento a aproba e ley di 
Ombudsman y Kinderombudsman. Esaki a wordo haci na 
september 2020. Esaki ta un ley cu a bin di Parlamento. 
Parlamentarionan unanimamente a trahe y nan mes a aprobe 
pa Aruba haya su Ombudsman y su Kinderombudsman. 


A haci palabracion cu Parlamento cu lo ancra e ley aki den 
e Constitucion pa asina elimina metemento politico den 
Ombudsman. Lamentablemente e ley no a haya e aprobacion 
di oposicion den Parlamento y no por a wordo realisa. 
“Sinembargo nos lo sigui cu e trabounan si y trece e cambio 
cu mester trece ainda den e ley cu Parlamento unanimamente 
a aproba pa asina nos por busca nos Ombudsman y bin cu e 
oficina di Ombudsman Aruba”, Prome Minister a enfatisa. 


LANDSVERORDENING POLITIEKE PARTIJEN: 
Parlamento tambe a bin cu cambio den e Landsverordening 
Politieke Partijen. E cambio ta e capitulo cu nan a hinca den 
e ley di financiamento politico. E ley aki no a wordo aproba 
unanimamente. El a bin di Fraccion di MEP y coalicion a 
sostene mientras cu oposicion a vota contra. El a bira ley y 
afia pasa Electorale Raad por a traha cu e ley aki y a manda 
carta pa partidonan politico pa nan por hustifica y raporta nan 
entrada y gastonan. 


LANDSVERORDENING INTEGRITEITS MINISTERS 

Un otro ley ta e Landsverordening Integriteits Ministers cu 
parlamento a proba dia 17 di december 2021. Esaki tambe 
ta un ley cu a bin di Fraccion di MEP y no a wordo sosteni 
pa henter Parlamento pero si pa coalicion. Cu e ley aki ta bin 
reglanan di screening pa Ministernan. No solamente ora un 
ciudadano bira minister pero tambe durante su trayectoria 
como minister. E formador of Minister President por sigui haci 
e screening y ta sigur e ora cu no tin cosnan straño ta tumando 
luga durante di e gobernacion. Esaki no tabata den ley ancra 
pero aworaki si e ta ancra den ley. Cu e ley aki mayoria den 
Parlamento a demostra cu nan ta tuma e tema di integridad na 
serio. 


Durante tratamento di e ley aki a bin un otro discuscion na 
Aruba cu a wordo inicia pa partido AVP door cu nan a pone un 
sospechoso cera na KIA riba nan lista y despues insisti cu e tin 
cu bira Parlamentario. Segun ley esaki ta posibel, pero a bin 
un discusion grandi den comunidad cu ta haya cu moralmente 
esaki no por y cu Parlamanto mester bin cu e reglanan aki pa 
nan mes tambe y no solamente pa ministernan. 


*Berdad bo no kier pone drempel halto pa kende ta bira 
reprsentantenan di pueblo den Parlamento pero tin un 
consensus comun si den pueblo cu no kier un sospechoso den 
Parlamento cu ta su organo constitucional mas halto”, Prome 
Minister a enfatisa. 


Prome Minister ta encurasha ciudadanonan pa lesa e relato 
amplio riba e topico di Integridad. Por haya esaki riba e website 
‘Prime Minister's Office’ pmo.arubagov.org of por solicita pa 
ricibi e relato anual via un link via email. Por haci esaki via 
pagina di Facebook Gabinete Wever-Croes. 

Prome Minister Evelyn Wever-Croes: 
Capitulo 2 di Relato Anual 2021 di Ministerio di Prome Minister 


INTEGRIDAD 


Presupuesto di Pais Aruba, proximamente lo wordo trata den 
Parlamento. Prome Minister Evelyn Wever-Croes a presenta 
y publica Relato Anual 2021 di su ministerio y a wordo manda 
Parlamento. Un relato di 84 pagina na unda cu Prome Minister 
ta detaya e trabounan den su ministerio como tambe e parti di 
gastonan. 


Den e di dos capitulo di e relato, Prome Minister ta elabora 
riba e tema di Integridad. Prome Minister a remarca cu prome 
cu su gobernacion, den e gobierno anterior, tawata parce 
cu e palabra Integridad no por a ni wordo menciona menos 
practica. Gabinete Wever-Croes | a dicidi di pone Integridad 
front and center y pone e palabra Integridad, no solamente 
wordo menciona sino tambe practica. E cartera di Integridad 
a cay bou di Prome Minister. Den Gabinete Wever-Croes 
Il, a dicidi pa duna Integridad su luga den organisacion di 
Gobierno y a pone e cartera aki bou di Minister Ursell Arends. 
Durante Gabinete Wever-Croes II, basta trabou riba e tereno 
di Integridad a wordo haci. 


BUREAU INTEGRITEIT: 

Bureau Integriteit a bira operacional y afia pasa nan a ricibi 
mas di 50 melding di ciudadanonan pa raporta actonan no 
integro cu ta tuma luga den departamentonan di Gobierno. 
Ta investiga e meldingnan y ta pasa nan sea pa Ministerio 
Publico, p'e minister encarga of pa e Departamento di Recurso 
Humano cu tin di haci otro tipo di investigacion disciplinario. 
Na e departamento aki, no por tuma hende den servicio. Asina 
mes cu apenas 2 trahado, nan a logra haci e trabounan grandi 
aki. “E afia aki mi ta spera cu Minister Arends logra cu por tin 
mas hende cu ta traha eynan pa asina haci mas trabou riba e 
tereno aki”, Prome Minister a expresa. 


CORPORATE GOVERNANCE: 

Corporate Governance ta otro area cu aña pasa a haya hopi 
atencion. Prome Minister a institui un comision di Corporate 
Governance cu ya pa 2 afia caba ta asisti Prome Minister den 
esaki. Na 2021 hopi trabou a wordo haci y tur ta wordo describi 
den Relato Anual 2021. Integridad y reglanan mester conta 
tambe pa companianan estatal pa sigur kita e demasiado 'free 
for all' cu ta tuma luga den algun di e companianan aki. 


INTEGRITEITSKAMER: 

Integriteitskamer tambe tawata un trabou cu a cuminsa cu 
lamentablemente no por continua riba e trabounan debi na e 
retonan financiero. Prome Minister ta indica cu lo purba e afia 
aki pa asina esaki tambe bira realidad 


Pa lesa e relato amplio riba e topico di Integridad, por bay 
riba e website 'Prime Minister's Office' pmo.arubagov.org of 
por solicita pa ricibi e relato anual via un link via email. Por haci 
esaki via pagina di Facebook Gabinete Wever-Croes. 

RELATO ANUAL 
2021 


Prome Minister di Aruba 
Evelyn Wever-Croes 

Prome Minister Evelyn Wever - Croes na ocasion 
“Celebracion di Dia Internacional di Poesia” 


Pa celebracion di “Dia Internacional di Poesia” proclama pa 
Unesco, Biblioteca Nacional conhuntamente cu Departamento 
di Cultura a organisa un evento pa celebra e dia aki. Prome 
Minister Evelyn Wever — Croes cu a asisti e evento a expresa 
cu a mira y scucha hopi arte inspirativo y a enfatisa cu 
“Creatividad no ta un opcion, e ta hopi esencial”. 


Aruba ta den luna di celebracion. Recientemente a celebra 
“Dia Internacional di Lenga Materno”, tambe tabatin diferente 
actividad y celebracion den cuadro di celebracion di “Dia di 
Himno y Bandera” y awor celebracion di “Dia Internacional di 
Poesia”. 

Ya pa algun aña Biblioteca Nacional y Departamento di Cultura 
exitosamente ta organisa y celebra e ocasion ki. Y cada aña 
ta un desafio pa por iguala e exito di e aña anterior. A pesar 
cu pa dos aña no por a organisa e evento pa motibo di Covid, 
aworaki un y tur ta contento cu por a celebra esaki hunto bek. 


“Ta importante pa reconoce cu cada un di nos a maneha e 
pandemia na diferente forma, y e arte di poesia sigur ta uno cu 
a inspira ami. Tambe mi a keda hopi contento di por a scucha 
varios participante cu poeta di patria. Pesey mi kier a gradici 


cada un artisa pa e inspiracion cu ta brinda comunidad den 
momentonan di lucha y retonan cu ta pasa aden”, Prome 
Minister a expresa. 


Pa conclui, Prome Minister a expresa palabra di elogio pa e 
organisadornan, y particularmente na tur artista cu a participa 
y expresa diferente poesia, obra y cantica. Demostrando e 
amor cu tin pa nos mes, pa famia y pa Aruba. 


Wo 

Continuacion DANKI NA TUR ARTISTA CU A TRAVES DI NAN ARTE TA BRINDA INSPIRACION.... 
= 


UN a A 


FL "a 


~ © 


O INE 
r. Diahuebs 24 Maart 2022 


XIOMARA MADURO 


Minister di Cultura Xiomara Maduro ta felicita ganadornan: 


MARILIS LM BECKER POETA DI PATRIA 2022 


Siman pasa a tuma luga e competencia Poeta di Patria caminda 
cu 15 participante a presenta nan poema den nos dushi idioma 
Papiamento. Nos poetanan a presenta nan poema den cual 
nan a recita nan aprecio, amor, stimacion cu nan tin pa nos 
pais Aruba y su Cultura. Un cos ta sigur nos pais ta yena cu 
talentonan creativo. Aruba con chiki bo por ta, bo ta wordo 
semper respeta y ta demostra esaki tambe riba tereno di Arte 
y Cultura. 


Den un sala cu un publico grandi, e resultado di e competencia 
a wordo anuncia como ganado absoluto Poeta di Patria 2022 
Marilis Becker cu su poesia “E piesa di Encanto”, na segundo 
luga a resulta Jhon Freddy T. Montoya cu su poesia “Mi kier 
ta”y na tercer luga Luis Rafeal Rodulfo cu su poesia “Aruba 
Nos Herencia”. Tabata un honor pa Minister di Cultura entrega 
e premio na e ganado di Poeta di Patria 2022. Director 
di Departamento di Cultura Sr. Dumfries y Sr. Flemming 
President di Comision Celebracion Dianan Nacional a entrega 
premio na e segundo y tercer luga. Tur particpante a ricibi un 
certificado y tambe un buki cu tur e poemanan cu a participa 
den e competencia. 


Minister di Cultura ta felicita e ganadonan y gradicinan pa 
nan participacion, como tambe tur participante pa demostra 
nan talento creativo expresando nan amor patrio y carga nos 
Cultura den boso curason. Un danki tambe na e comision 
organisador forma pa Departamento di Cultura y CCDN. 


O ILIN 

MINISTER XIOMARA MADURO A BISHITA 
E OBRA CREATIVO DI DIFERENTE SECCION 
DENTRO DEPARTAMENTO DI ADUANA EN 
CONEXION CU DIA DI HIMNO Y BANDERA 2022 


Riba invitacion di e departamento, siman pasa diahuebs 
Minister di Cultura a bishita Departamento di Aduana pa 
aprecia e obra creativo di diferente seccion dentro di Aduana 
den cuadro di e celebracion di Dia di Himno y Bandera. 


E mandatario a pasa un rato ameno y a combersa cu e 
trahadornan y a gradici cada seccion pa nan iniciativa pa 
prepara obranan creativo pa celebra Dia di Himno y Bandera, 
como tambe Minister Xiomara Maduro a expresa su aprecio 
pa e bunita recepcion cual a wordo guia pa e director di e 
departamento. 

Minister di Cultura Xiomara Maduro: 


PROGRAMA 'KIBRA COCO’ EDICION HIMNO y 
BANDERA A RESULTA EXITOSO UN BIAHA MAS 


Nos muchanan a sina hopi y a gosa di e programa 
hunto cu famia 


Diasabra ultimo a tuma luga e programa Kibra Coco, Edicion 
Himno y Bandera y esaki a resulta un biaha mas exitoso. 
Nos muchanan di scol basico hunto cu famia a participa den 
e programa di competencia virtual na television. Jean Carlo 
Espinal tabata conduci e programa y haci e preguntanan di 
e tres tandanan, e preguntanan tabata concentra riba e tres 
simbolonan nacional cual ta Nos Himno, Nos Bandera y Nos 
Escudo. Na comienso di cada tanda a presenta un video clip 
cu informacion riba nos himno, nos bandera y nos escudo. 


E biaha aki a invita e ganadonan di Festival Un Canto pa Aruba 
su Himno y Bandera categoria Infantil y pre-Hubenil, Qu-Lainey 
Jansen, Ishem Howell-Brokken y Stephanie Quant, kendenan a 
presenta nan cancion ganado durante e programa. Pa minister 
di Cultura sra. Xiomara Maduro tabata un honor y placer pa 
por ta presente den e programa cu ya tin su acogida den 
comunidad pa chikito y grandi. E mandatario a trece dilanti di 
ta hopi contento cu e programa y como mandatario su maneho 
ta pa sigui contribui pa nos comunidad wordo bon informa y 
educa riba historia di nos Dianan Nacional y Fiestanan Cultural 
di nos Pais. Su mensahe ta pa nos como arubiano stima nos 
pais Aruba den mente y curazon. Jufrouw Maybelline Arends- 
Croes kende a forma parti di varios comision pa e inauguracion 
di nos Himno y Bandera 46 afia pasa, tambe tabata invitado y 
a comparti un poco di su experencia. 


E resultado di e competencia tabata lo siguiente Prome Tanda 
na Prome luga a resulta Gerson Winklaar di Maria School, 
di dos luga Zineidy Croes di Maria Goretti College y di tres 
luga Javen Croes di Reina Beatrix Basis School. Den e di Dos 
Tanda na prome luga a resulta Iva Werleman, na di dos luga 
Lia-Sophie Richardson di Mon Plaisir Basis School y na di tres 
luga James Oduber di Scol Basico Dornasol. Pa locual ta e 
di tres Tanda e resultado ta prome luga Ruggielle Marquez di 
St. Rosa College, di dos luga John-Maximus Wever di Colegio 
San Hose y di tres luga Gideon Croes di Maria School. Pa 
cada tanda tin premio, e prome premio ta consisti di un premio 
pa e mucha mes, como tambe un premio pa su famia y pa su 
klas. 


Pa di dos y di tres luga e muchanan a gana un premio pa nan 
mes. Pa locual ta e seccion di Kibra Coco Himno y Bandera 
Challenge e anfitriona tabata Hilyann Croes kende tabata 
encarga un biaha mas pa anima esnan na cas pa participa y 
manda nan potret hunto cu nan mascota y con nan ta pasando. 
Hilyann Croes tabata presenta e potretnan di tur esnan cu a 
participa den e seccion aki riba pantaya. Na final e ganado 
a wordo anuncia cual a resulta di ta e grupo di María Camila 
Delgado, María Alejandra Delgado, Meredith Garcia, Isabela 
Garcia y Euli Escobar. 

Continuacion PROGRAMA `KIBRA COCO’ EDICION HIMNO Y BANDERA.... 


Tambe durante e programa a anuncia e klas ganador di e 
Competencia pa klasnan diu scolnan preparario *Un Rima pa 
mi Isla”. Ganado a keda den scol di Arco Iris Kleuterschool 
y klas di Juf Mariebelle klas roos. Na di dos luga a keda den 
scol di Arco Iris Kleuterschool y klas di juf Nyree klas blauw. 
Na di tres luga a keda den scol di Imelda Kleuterschool y klas 
di Juf Dani klas 4. Masha masha pabien y danki pa inspira nos 
muchanan cu tremendo rimanan pa nos isla. 


E comision organisado ta tumando contacto cu tur ganado pa 
asina por programa e dia pa entrega di e premionan den siman 
nos dilanti. 


Minister Xiomara Maduro ta gradici e tur partipante, e team 
organisado y tur esnan cu a contribui y coopera pa haci ‘Kibra 
Coco’ edicion ‘Himno y Bandera’ un exito un biaha mas. Danki 
na CCDN, Departamento di Cultura, comision di docentenan, 
Telearuba, Setar y High Performance. Un danki tambe na Setar, 
ATA, AAA, Utilities Group forma pa WEB, Elmar y Utilities, APA, 
Ministerio di Naturaleza, Urataka Center y Aruba Waterpark 
cu a aporta cu premio pa e ganadonan di Kibra Coco edicion 
Himno y Bandera. 

Minister di Finansa y Cultura Xiomara Maduro a efectua 


APERTURA EXPOSICION “MI BISINA TIN 
PETROGLIFO DEN SU CURA” 


Siman pasa minister di Cultura tabata tin e honor y placer 
di por efectua e apertura di e exposicion “My neighbor has 
petroglyphs in her backyard”- “Mi bisiña tin petroglifo den su 
cura”. Durante su discurso e mandatario a trece dilanti cu ta 
trata di un exposicion di un bunita herencia cultural di Aruba, 
e pinturanan riba baranca cu ta existi mas o menos mil afia. E 
mandatario a comparti un tiki di historia di e pinturanan Indjan. 
Ela trece dilanti cu e creadornan di e pinturanan aki tabata 
tin un papel importante den nan comunidad, comparabel 
cu curanderonan te den mitar di siglo pasa na Aruba. E 
creadornan tabata tin ceremonia y formanan pa contecta cu 
otro dimensionnan di bida y cu universo. E informacion obteni 
nan tabata traduci den e pintura riba baranca y den grotnan. 
Por distingui pinturanan cu figura humano, cu forma di bestia 
y otronan geometrico. Segun Minister Xiomara Maduro loke 
ta keda un misterio pa nos te dia di awe ta nan nificacion. Di 
e tempo cu e pinturanan a ser traha te awendia nan tabata 
testigo y victima di actividadnan di hende, uzo y maluzo di 
naturalesa y construccion di edificionan. 


E pinturanan aki tin un forsa y energia singular y ta inspiracion 
pa artistanan local y internacional. Pa menciona algun obra di 
artistanan local cu a uza e pinturanan aki ta Stanley Kuiperi cu 
su coleccion “Ritual Grounds (1990)”, den disefio di stampia 
door di Nigel Matthew (1997) y riba e biyetenan di florin Arubiano 
disefia door di ex director di Museo Arqueoldgico Aruba Evelino 
Fingal y recientemente door di Nigel Matthew. E pinturanan di 
Indjan tabata un inspiracion tambe pa e grupo di baile “Alice 
Farley Dance Theatre” cu a estrena e baile contemporaneo 
“Spirito di Ayo”. 


E mandatario a gradici e artista renombra internacionalmente 
Sr. Sjoerd Martens pa su trabao di a scoge nos pais pa haci e 
investigacion y haci e exposicion aki caminda ta ofrece Aruba 
su creacionnan artistico, inspira tambe riba e pinturanan riba 
baranca. Esakinan a capta Sr. Martens su atencion y mescos 
cu shaman y curanderonan el’a conecta cu otro dimensionnan 
di e realidad di bida. Asina a nace obranan cu ta mustra e 
beyesa unico di e pinturanan, nan medio ambiente pero tambe 
e riesgo y peligernan cu nan ta core door cu hende ta invadi 
nan espacio y spiritualidad. 


E pinturanan riba baranca tin un balor grandi como herencia 
cultural di Aruba. Realidad ta cu ainda nan no tin proteccion 
legal. Esaki ta un tereno cu falta mas trabao pa haci. 
Lamentablemente tin algun hende cu kier a laga nan rastro 
atras door di desagra e pinturanan scirbiendo nan nomber riba 
nan. 


Segun Minister di Cultura ta masha importante tambe pa 
educa y conscientisa nos comunidad pa sa e balor di nos 
herencia cultural. Pa asina hunto nos proteha y conserva loke 
ta nos patrimonio cultural. Ta nos mes na prome luga mester 
ta orguyoso di nos patrimonio na nivel nacional. Cada cuidano 
cu tin vinculo special cu Aruba por contribui tambe door di 
reconoce y promove e grandesa di e pinturanan riba baranca 
y contribui na nan cuido. Di e forma aki hunto nos por traspasa 
tesoronan cultural pa futuro generacionnan di Aruba. 


Minister Xiomara Maduro a expresa palabra di danki tambe na 
Mondriaan Fonds cu a pone fondonan disponibel pa por a haci 
invesitigacion y e exposicion aki posibel. 
Na final a gradici director y personal di MANA y tur esnan cu a 
traha pa a haci e exposicion aki posibel. 

ENDY CROES 


MINISTER ENDY CROES A RICIBI 
PRESENTACION Y INFORMACION DI 
PROYECTO DI TENNIS 


Recientemente den un encuentro agradabel e Mandatario di 
Ensefiansa a reuni cu representantenan di e proyecto di tennis 
unda a elabora riba un proyecto moderno cu nan ta desea di 
realisa na Aruba, cu ta consisti di ocho cancha di tennis y ta 
desea di por conta cu e sosten di e Mandatario di Deporte. 


Minister Endy Croes a expresa cu ta un proyecto hopi bunita 
y cu nan a pidi nos pa duna un conseho y nos vision pa cu 
e deporte di tennis y pa sondea e posibilidadnan pa cu un 

tereno pa cu e deporte aki. E Mandatario a sigui bisa cu e 
ta un proyecto positivo y nan por conta cu su sosten. Segu 
e representantenan e inversionistanan ta cla pa inverti den 
e bunita proyecto aki pa nos pais. Finalisando e Mandatario 
a expresa cu tur proyecto positivo deportivo pa cu bienestar 
general di Aruba por conta cu e sosten di Ministerio di Deporte. 
unda cu por conta cu e guia y contactonan necesario pa 
cuminsa nan por cana e proceso pa haci e bunita proyecto aki 
un realidad. 

INVERSION Y 
OPORTUNIDAD 


MINISTER GLENBERT F. CROES 


Energia, Labor y Integracion 

Ta cu gran satisfaccion cu Utilities y WEB Aruba ta anuncia 
na pueblo di Aruba cu un candidato yiu di tera, un profesional 
Arubiano, ta cla pa tuma e rienda di nos compania estatal esta 
WEB Aruba N.V. entrante 15 di mei proximo. 


Nos ta introduci Sr, Alfredo Koolman, un ingeniero di formacion, 
cu su titulo di Master den Ciencia, kende desde 2013 a maneha 
WEB Bonaire. Anteriormente, Sr. Koolman tabata empleado 
di WEB Aruba den diferente posicion clave manera Division 
Manager Maintenance y Division Manager Waterdistribution. 
Sr. Koolman a traha na Hulanda tambe den mesun ramo. Un 
candidato cu experiencia amplio cu a resulta e miho den e 
proceso y scrutinio pa proximamente bira e Director General 
di WEB Aruba. 


E proceso tabata uno transparente, cu avisonan den nos 

corantnan local. Tabatin un total di 22 persona cu a reacciona 
riba e aviso, pero Sr. Koolman ta esun cu a resalta y sobresali 
den henter e proceso di reclutamento y seleccion. Utilities y 
WEB Aruba ta gradici Sr. Koolman pa asumi e reto mirando 
cu e ta lagando atras un bon trayectoria na WEB Bonaire, pa 
bin aporta na e desaroyo di nos compania estatal cu awor ta 
den e proceso di transformacion pa cambio di energia sushi pa 
energia limpi LNG rumbo Hydrogeno. 


Utilities y WEB Aruba ta gradici Sr. Laty Wever enormemente 
pa a acepta e reto y a asumi responsabilidad di WEB Aruba 
N.V. kende a sa di maneha e planta aki di un manera admirable 
durante su gestion. Awor un era nobo ta inicia pa WEB Aruba 
N.V. Nos ta desea Sr. Koolman hopi exito den su gestion como 
e director nobo di nos planta nacional di awa y energia WEB. 


O IN. 
r. Diahuebs 24 Maart 2022 


Gobierno di Aruba: 
EMPLEADO DI PARLAMENTO SUSPENDI 
PENDIENTE DI INVESTIGACION 


E lo a haci trabounan politico 


Parlamento ta e instituto di mas halto di nos pais y integridad 
di e instituto aki ta hopi importante pa mantene den tur 
aspecto, for di e Griffie te na e empleadonan di Parlamento. 
Actualmente, tin un investigacion tumando luga na Parlamento 
despues cu a haya indicacion cu un empleado di Parlamento 
lo a haci trabounan politico. 


Empleadonan di Parlamento mester asisti tur Parlamentario 
igualy neutralidad diempleadonan di Parlamento ta sumamente 
importante pa e integridad di e instituto. 


Despues cu a tuma nota di e trabounan politico a cuminsa 
un investigacion y a confronta e empleado cu e pruebanan. E 
investigacion ta sigui su curso. 


CAMBIO ARIBA E 'LANDSVERORDENING 
BEPERKING TABAKSPRODUCTEN' 
(AB 2016 NO. 41) 


Dia 26 di oktober 2021, Minister di Salud Publico Sr. Dangui  productonan di tabaco na personanan bou di 21 aña 

Oduber tabata den Parlamento di Aruba pa trata e ley di 7. Articulo 6A1: ta prihibi pa parti productonan di tabaco gratis. 
“Landsverordening tot wijziging van de Landsverordening 8. Articulo 6A2: ta prohibi pa bende sigaria los. Sigaria mester 
beperking tabaksproducten”. E ley aki a wordo aproba wordo bendi den paki cera y sealed. 

unanimamente. 


Dia 2 di mei 2022, e ley aki lo wordo 
implementa. 

E cambionan ta: 

1. Articulo 2: ta prohibi pa huma den 
luganan publico 

2. Articulo 2A: ta prohibi pa huma den 
transporte priva ora cu tin menor di edad 
den auto 

3. Articulo 3: doño di trabou ta responsabel 
pa proteha su empleadonan for di huma di 
sigaria durante orario di trabou y riba tereno 
di trabou 

4. Articulo 4: ta prohibi pa huma den tur 
forma di transporte publico 

5. Articulo 5: ta prohibi pa bende of 
duna productonan di tabaco den cierto 
instancianan 


Ministero di Turismo y Salud Publico 


mez mei 2022 ta VU 111551 
6. Articulo 6: ta prohibi pa bende of duna f uma den areanan publi O 

LEY CU TA LIMI 
DI PRODUCTONAN D 

Ta prohibi pa huma den 


transporte priva ora cu tin 
menor di edad den auto 

